
		

		
			EUSKAL HERRIKO AGINTARITZAREN ALDIZKARIA

			2026ko azaroaren 5a, 212. zenbakia

			 


		

		

		
			IRAGARKIAK

			Beste iragarki ofizial batzuk

			INDUSTRIA, TRANTSIZIO ENERGETIKO ETA JASANGARRITASUNAREN SAILA

			4683

			IRAGARKIA, 2026ko urriaren 19koa, Industria, Trantsizio Energetiko eta Jasangarritasuneko Gipuzkoako lurralde-ordezkariarena, zeinaren bidez argitara ematen den, lehia posible baten ondorioetarako, Aia, Usurbil eta Zizurkilgo (Gipuzkoa) udal-mugarteetan Aitz eta Andatz kluster eolikorako aldez aurreko administrazio-baimenaren eskaera.

			115/2002 Dekretuaren 4. artikuluan ezarritako ondorioetarako (115/2002 Dekretua, maiatzaren 28koa, Euskal Autonomia Erkidegoan parke eolikoetako energia eolikotik energia elektrikoa ekoizten duten instalazioei baimena emateko prozedura arautzen duena), Aitz eta Andatz izeneko kluster eolikorako aurkeztutako aldez aurreko administrazio-baimenaren eskaera iragartzen da:

			– Eskatzailea: Alerion Spain S.L.

			– Tartean dauden udal-mugarteak: Aia, Usurbil eta Zizurkil (Gipuzkoa).

			– Haize-sorgailuen kopurua: 2.

			– Instalatu den potentzia gordina: 9,9 MW.

			– Ukitutako azaleraren poligonalaren koordenatu geografikoak:

			Hori guztia argitara ematen da, eta hogei eguneko epea ematen da, iragarki hau 115/2002 Dekretuaren 4. artikuluan aipatzen diren aldizkarietan argitaratzen den egunetik aurrera zenbatzen hasita, parke eoliko hori ezarri eta ustiatzeko interesa duten pertsona fisiko edo juridikoek aipatutako dekretuaren 3. artikuluan xedatutakoaren araberako lehia-eskabidea aurkeztu dezaten Industria, Trantsizio Energetiko eta Jasangarritasuneko Gipuzkoako Lurralde Ordezkaritzan edo izapidetze elektronikoaren plataformaren bidez.

			Donostia, 2026ko urriaren 19a.

			Industria, Trantsizio Energetiko eta Jasangarritasuneko Gipuzkoako lurralde-ordezkaria,

			ANTTON ARRIETA INSAUSTI.

